Evil Corp ki 71 buildings mein ya tou aag lag gayi ya woh phat gayeen.
Woh jo itnay logon ki jaanein gayeen...
...unko lagta hai ke marnay waalon ki taadaad 4000 se zyaada hogi.
Tum kya kar rahi ho?
Dekha? Woh sab waapis aagaye.
Main samajhti thi ke main kabhi jeet nahin paaoongi.
Whiterose se milne se pehle tak.
Aik pal kay liye bhi yeh mat sochna ke mujhay nahin pata
ke tum mujh se kuch chhupa rahi ho.
Nahin, nahin, nahin. Meri baat suno.
Tumhein hamlay ko rokna hoga!
Tumhaari biwi mar chuki hai.
Jiska matlab hai ke filhaal tumhaara beta
aik pursukoon Foster Care mein pal raha hai.
Agar tum yahan kisi ko bhi mere baaray mein
bataanay kay baaray mein soch rahay ho
tou jaan lo ke tum apni biwi ki qabar par phool daalne kay bhi qaabil nahin bachogay
Hum ne abhi tak Coltan mines kay baaray mein baat nahin ki hai.
Congo intezaar kar sakti hai.
Waqt aagaya hai Phillip Price ko tamaacha maarne ka.
Agar UN Congo ko mulhiq karnay ki manzoori de deta hai,
tou hum apna operation aagay barha saktay hain.
Main Evil Corp ko kabhi nuqsaan nahin puhanchaana chaahta tha.
Yaqeen maano, woh bach jaayega.
Lekin main nahin bachoon ga.
Mr Alderson phir mar bhi jaayein humein kuch nahin.
Bilkul apnay baap ki tarha.
Kuch garbar hai iss aadmi kay saath.
Mujhay iss par bharosa nahin.
Agar jo mujhay pata chala hai woh sahih hai tou jaantay ho iska kya matlab hai?
Hum log yeh sab palat saktay hain.
Agar humein kuch ho bhi jaata hai,
tou main ne e-mail ki setting kar di thi ke woh khud ba khud
send hojaaye usko jis par main bharosa karti hoon.
Shaayad abhi mere karne kay liye kaam baaqi hai.
Humaara 80 feesad kaarobaar Evil Corp se hota hai.
Agar woh humaaray haath se chala gaya tou humaara qissa khatam.
Mera qissa khatam hojaayega.
Allsafe ne apne darwaazay baaqaaeda taur par 2004 mein kholay thay.
Humaari kaafi chhoti fehrist hai
lekin jis tarah humaaray gaahakon ko behtareen rasaayi mayassar hai,
humaari poori tawajja.
Khair iss hee mayaar ki Evil Corp apnay har taajir se umeed karta hai.
Terry, please, usay kehne dou.
Allsafe kay aur bhi buhat gaahak hain Fortune One Hundred mein.
Aur jab zaroorat pari hai
hum ne unki kaafi buray buray haalaat mein madad ki hai.
Aglay maheenay buhat halchal machnay waali hai
jab hum apni 2012 ki report nikaalein gay.
Yeh tou sab theek hai lekin tumhaara maali faiday kay baaray mein kya kehna hai?
Acha. Aisa nahin hosakta ke hum aik din uthein
aur sab kuch behtareen hojaaye.
Haan, bilkul. Bilkul.
Shukriya, Angela.
Hey, jaan, zara bhar dogi yeh?
Aur aik chutki Sweet 'N Low bhi daal dena.
Lekin zyaada nahin.
Angela, meri assistant dekhti hai yeh sab. Tum chhor dou.
Oh, nahin. Koi masla nahin hai.
Maali faaiday ka jahaan tak sawaal hai, Mr Colby,
yeh safha number aath par hoga humaaray packet mein, aap dekh sakte hain...
Khair yeh kaafi pyaari si field trip thi, Phillip.
Lekin agli dafa agar main apni shaam zaaya karoon
tou main chaahoon ga ke ikhtitaam acha ho.
Ab asal baat kya hai yahaan?
Hum Legz & Lace jaarahay hain happy hour kay liye?
Hum unhein rakh lein gay.
Sauda karlo, foran.
Kya? Main samjha nahin.
Kya kuch aur hai jo iskay peechhay hai
jiskay baaray mein humein pata hona chaahiye?
Main chaahta hoon ke contract amal mein aajaaye jitna jaldi hosakay.
Mr Price, agar ijaazat ho tou.
Main humaaray Security Operations Center kay
taur par Allsafe par inehsaar karne mein thora hichkicha raha hoon.
Main puraitemaad hoon ke main aik team bana sakta hoon
apna internal SOC banaanay kay liye.
Munaasib zaraayon kay saath...
Maaf karna.
Mister...
-Wellick. -Wellick. Mr Well...
Maaf karna agar main ne aap ko yeh maannay par majboor kiya ho
ke main aapki raaye ya aap ki manzoori ka muntazir hoon
kyunke main bilkul nahin hoon.
Samajh gaya.
Behtar.
Main bas umeed karta hoon ke yeh ulta humaaray galay hee na par jaaye.
Faisla ho chuka hai.
Bureau ko yaad se ittela kardena
agar tum sheher chhor kar jaa rahay ho, Mr Wellick.
Aur filhaal mulk se baahir nahin jaana.
Mr Robot. Woh phir se haawi hogaya.
FBI unn hee ka hai.
Woh kehna kya chaah raha hai?
"Woh" kaun hain?
Dark Army. Wohi hongay.
Laanat, main ne apni machine unlock hee chhor di.
Trenton ki e-mail.
Kya uss ne yeh dekha?
Agar dekha tou woh jaanta hai ke Trenton
Five/Nine ko palatnay kay buhat qareeb thi.
Aur yeh bhi ke main usay khatam karoon ga jo uss ne shuru kiya tha.
Uss ne Tyrell Wellick ki rihaayi kay baaray mein bhi jaanch partaal ki hai.
Kyun?
Mr Robot ne aakhir kal raat kiya kya?
Ikattar buildings.
Kya iska koi faaida tha?
Dafa hojaao mere ghar se.
Kehna parega, tumhaara doosra mansooba buhat paagalon waala tha.
Karna tou aik hee building ko tha, lekin jo tum ne kiya...
Main ne woh kiya jo zaroori tha.
Tumhaara matlab hai woh jo unhon ne tum se karne ko kaha.
Unhon ne iskay badlay kis cheez ka waada kiya tha? Paison ka?
Yeh unkay baaray mein nahin hai, yeh tumhaaray baaray mein hai.
Tum ne mujhay bar baad kar diya!
Main ne sab kuch kho diya tumhaari wajah se!
Mere bete ko Denmark le gaye hain.
Aur meri biwi mar chuki hai!
Acha.
Acha. Main yeh nahin keh sakta ke yeh safar bara aasaan tha,
lekin tumhein apna zaawiya wasee karna hoga.
Is mein koi zaawiya hee nahin hai.
Aik kaam tha.
Aur main ne apna farz nibhaaya,
aur yeh main tumhaaray liye nahin keh sakta.
Oh, chalo bhi. Tum achi tarha jaantay ho ke Dark Army aisay kaam nahin karti.
Tum qaanoon kay sab se matloob shakhs se hat kar aik hero nahin ban saktay
jab tak ke uskay peechay unka koi mufaad na ho.
Tumhein yeh kyun nahin nazar aaraha?
Jo main ne kiya, jitni main ne qurbaaniyaan deen.
Main ne apni aazaadi kay liye kaam kiya hai!
- Yeh dena tou unka farz tha! - Bakwaas.
Tum unki katputliyon mein shumaar horahay ho.
Koi katputli nahin, koi katputli nahin. Tum katputli ho!
Jaag jaao.
Tum ne aik aisi taaqat kay saath sauda kiya hai
jo tum se zyaada taaqatwar hai.
Jab waqt aayega, woh tum se woh maangein gay jiska unhein lagta hai tum maqrooz ho.
Yeh aik bachkaani chaal hai.
Bachkaani? Kis ne kaha tha ke hum khuda hain?
Baray hojaao. Koi khuda nahin hai.
Khuda sirf ameer,
- aur sab se taaqatwar log hain. - Bas buhat hogaya.
Woh log jo humein tabah kar dete hain apnay mufaad kay liye,
mazay kay liye, aur phir humein sarkon par marne kay liye chhor dete hain.
Bilkul tumhaari Joanna ki tarha.
Meri biwi kay baaray mein kuch mat kaho.
Kya woh nahin chaahay gi ke tum asliyat ko pehchaano aur laro?
Ya woh chaahay gi ke tum unkay naukar banay raho?
Yehi bas!
Laro.
Yehi Tyrell chaahiye.
Tum unko rokna nahin chaahtay iss se pehle ke woh tumhaaray galay mein patta daalein?
Woh alag baat hai agar tumhein yeh sab pasand hai tou.
Kya?
Oh, hello, sir.
Andar aasakta hoon?
Laanat.
Main dakhal andaazi nahin karna chaahta tha.
Shaam bakhair, Mr Alderson.
Please, aajaayein.
Aakhir kaar tum bhi iska hissa thay.
Ajeeb lagta hai. Yahaan phir se hona.
Jaisay hum roller coaster ki dhalaan pe aarahay hain,
chakkar poora kar rahay hain.
Darlene aur Mr Robot ne yeh shuru kiya tha
aur ab woh aur main isay khatam karein gay.
Trenton Romero ki tafsheesh kar rahi thi
jab se usay pata chala ke woh machine ko dekh raha tha.
Yeh buhat bari cheez hai.
- Uss ne yeh tumhein kyun bhaija? - Mujhay nahin pata.
Agar Trenton sahih hai aur encryption keys export ki gayi theen hack ki raat ko
tou abhi bhi Evil Corp ka data recover kiya jaa sakta hai.
Agar hum woh keys dhoond lein.
Romero aisa kyun karega?
Plan B tou kabhi banaana hee nahin tha.
Yehi tou asal baat thi.
Iss hack mein sab daao par laga dena tha.
Uss ne yeh iss hee liya kya jis liye humein ab unn keys ki zaroorat hai
humaaray inquilaab kay naakaam honay ki soorat mein.
Humein uski keylogger files ki rasaayi chaahiye.
FBI ne uski drives hiraasat mein leli thi
aur ab uska saara data FBI kay suboot jama karne waalay system mein hai.
Sentinel, haan, main achi tarha jaanti hoon.
Iss hee liye main yahaan hoon...
Main chaahta hoon ke tumhein FBI kay baaray mein
jo kuch bhi pata hai mujhay bataao.
Tum samajh rahay ho na ke yeh itna asaan nahin hai jitna Angela kay liye
palak jhapak kar FBI ko apnay Evil Corp office
pe femtocell giraanay kay liye amaada karna hai?
Sentinel closed networks ka Fort Knox hai.
Aur tum chaahtay ho ke hum bas teheltay huay andar ghus jaayein aur...
Hum nahin.
Main. Main karoon ga yeh.
Kya tum ne meri baat nahin suni? Tum pakray jaaogay.
Mujhay koi faraq nahin parta ke tum kitnay achay ho.
Isko karne ka aik hee tareeqa hai ke main unkay saath jaaoon.
Main apnay jannay waalon ko phone karti hoon...
Hum unn par bharosa nahin kar saktay.
FBI Dark Army kay saath mili hui hai.
Tumhein yeh kaisay pata?
Iss se koi faraq nahin parta.
Unkay paas nahin jaa saktay.
- Mere paas shaayad aik tareeqa hai. - Nahin. Main ne tumhein keh diya ke...
Main ne pichhlay dou maheenay FBI kay saath kaam kiya hai,
main jaanti hoon woh kaisay kaam kartay hain.
Main tum se kaafi aagay hoon iss sab kay maamlay mein.
Acha. Main yeh karsakti hoon.
Tumhaara kya tareeqa hai?
Mera tareeqa yeh hai ke tum mujh par bharosa karo.
Tumhein mujh se waada karna hoga
agar museebat ka koi bhi khadsha ho tou tum bhaag jaaogi.
Agar hum yeh kar bhi lein tou kya tumhein lagta hai ke iss se kuch hoga?
Mera matlab hai ke poori duniya tabah hochuki hai.
Aur yeh hum ne kiya hai.
Ab hum bas isay dobaara bana saktay hain.
Kam az kam yeh aik shuruaat hai.
Aur Dark Army?
Tumhein lagta hai woh haath pe haath rakh kar baithay hongay
jabke hum sab kuch palat dein gay jo unhon ne kiya hai?
Tum bas Sentinel mein jaanay ki fikar karo,
Dark Army ki fikar mujhay karne dou.
Ab tumhein mujh par yaqeen hai?
Tum jaisi khoobsoorat larki Taurus mein?
Mujhay nahin lagta. Acha jor nahin hai.
Lekin yeh?
Yeh achi hai.
Yahaan se ultay haath par lena.
Main ne suna hai tum aik Tag Heuer baichne ki kar rahi ho.
Mere saabqa shohar ki.
Hum sauda kar saktay hain.
Aur, main chaahta hoon ke tum yahaan race dou.
Dabaa dou.
Haan.
Oh, acha laga na?
Kya isko aisa karna... mujhay lagta hai yeh mar gayi.
Oh, pata hai kya, park kardo side mein.
Hum dekh lete hain.
Iska computer itna taiz hai, zaroor kuch mehsoos hua hoga usay.
Tum kya kar rahay ho?
Tumhein pata hai kya karna hai.
Bataaoon kya.
Tum waapis lot mein kyun nahin chali jaati?
Unn Sonatas ko dekho.
Main tum se aik second mein milta hoon.
Chali jaao.
Main peechhe hee aaraha hoon.
Main ne OnStar pe phone kar diya hai aur police rastay mein hai,
tou humaaray paas zyaada waqt nahin hai.
Main chaahta hoon ke tum aik mulaaqaat ka bandobast karo.
Dekho bachay, main tum se keh chuka hoon ke humaara kaam khatam.
Stage Three.
Yeh Stage Three kya hai?
Bas wohi karo jo tum kartay ho aur Whiterose kay saath meri mulaaqaat karwaao
Main kab se tum se order lene laga?
Agar tum ne yeh nahin kiya
tou tum hee apni boss ko samjhaao gay ke
kyun tum ne uski timeline kay saath garbar ki.
Hey.
Tumhein dair hogayi.
Hairat hui ke tum milne pe raazi hogayi.
Mujhay laga tha tumhein iss tarah akele milne ki ijaazat nahin.
Takniki taur pe tum ab aik zariya nahin ho.
Tou main isay aik social mulaaqaat kahoongi
lekin meri raaye yeh hogi ke tum seedha woh bataao jiskay liye tum ne bulaaya hai.
Pehle, aman qaaem karne kay liye kuch?
Shots?
Tum ne kaha tha ke tumhaaray paas bataanay kay liye kuch hai
tou batao ya khatam karo yeh.
Main humaari aakhri baat kay baaray mein soch rahi thi.
Khaas taur se uskay baad jo Trenton aur Mobley kay saath hua.
Aur tum sahih thi, kuch cheezein hain jo main ne tumhein nahin bataayeen.
Sun rahi hoon.
Acha ab. Tou yeh kaisay hoga?
Kya yeh off the record hai ya main apni aazaadi khud kharaab kar rahi hoon?
Hosakta hai.
Abhi tak jo bhi tum ne kaha hai woh sahih hua hai.
Iss sab kay peechhay Whiterose thi.
Five/Nine, Dark Army humaaray saathi thay.
Woh Chinese side sambhaal rahay thay, hum yahan sab dekh rahay thay.
Aur Whiterose? Tum ne uss se baat ki?
Beech mein aik aadmi tha.
Agar Dark Army ismein shaamil thi tou Whiterose ne hari jhandi dikhaayi hogi.
Kya tum gawaahi dena chaahogi uss baat ki jo tum jaanti ho?
Agar main ne gawaahi di...
Tou tum jaanti ho Dark Army kya kar sakti hai.
Darlene, tumhein yeh dobaara sochna hoga.
Hum tumhein bacha saktay hain.
Hum sab sahih kardein gay.
Tyrell rihaa hogaya hai aur tumhaaray dost mar chukay hain.
Unkay liye karo yeh.
Mujhay bathroom jaana hai.
Yeh aik yaad dihaani hai ke aaj ka sheher bhar
mein curfew aaj shaam 9 bajay shuru hoga
aur kal subha 4 bajay tak rahega.
Andar rahiye aur sarkon se duur.
Yeh aik yaad dihaani hai ke aaj ka sheher bhar
mein curfew aaj shaam 9 bajay shuru hoga
aur kal subha 4 bajay tak rahega.
Yeh suboot hai.
Yeh aakhir kaar horaha hai.
Cheezein waapis pehle jaisi horahi hain.
Angela, main tumhaari madad karna chaahta hoon.
Lekin, tumhein mujhay samjhaana hoga ke tumhein kya lag raha hai ke kya horaha hai
Main nahin bata sakti.
Sirf Whiterose bata sakti hai.
Whiterose ne tumhein gumraah kar diya hai.
Uss ne tumhaaray maa kay mutaaliq tumhaaray jazbaat
ka tumhaaray khilaaf istemaal kiya hai.
Woh yehi karti hai.
Main samajhti thi ke tum humaaray waaldein ko waapis laana chaahtay ho.
Woh kabhi nahin hosakta.
Yeh isliye kyunke tum samajh nahin rahay ho.
Lekin, hum yahaan baat nahin kar saktay.
Yahaan aisay log hain jo isay roknay ki koshish kar rahay hain.
Chalo andar chalein.
Main jaanti hoon ke yeh bakwaas lagegi,
lekin mujhay maaf kardo ke main ne tumhein buhat pareshaan kiya hai.
Tyrell ko dhoondne ka dabaao,
aur apnay bhai se jhoot bolna
aur khud ko uss apartment mein band karlena aur tanha mehsoos karna.
Shaayad yeh buhat zyaada tha mere liye.
Tou yeh mera lamba sa tareeqa hai yeh kehne ka ke main gawaahi nahin desakti.
Shaayad mere andar itna thehraao nahin jitna main dikhaati hoon.
Main samajhti hoon tum jo dikhaana chaahti ho.
Main bhi yehi karti hoon.
Tum aik FBI agent ho,
lekin phir bhi mujhay yeh lagta hai ke main sirf tum par bharosa kar sakti hoon.
Shaayad isliye ke waaqayi aisa hai.
Haan.
Shaayad.
Acha. Umeed hai yeh jaankaari kaam mein aayegi.
Maaf karna, main aur kuch nahin kar sakti.
Tum jaa rahi ho?
Drink ka shukriya.
Aur sunnay ka bhi.
Ruko. Aur chaahiye?
Main pila rahi hoon.
Tou, tum abhi bhi akeli ho?
Seedhay woh waali baat par jaana hai?
Tum abhi tak samjhi nahin ho ke mera social game itna acha nahin hai?
Main shart lagaanay kay liye tayyaar hoon ke tum aik chhupa rustam ho.
Tumhein kaisi larkiyaan pasand hain?
Tum kyun jaanna chaah rahi ho?
Main aik behtareen dost hoon. Acha.
Tou chalo tumhaaray liye aik haseena dhoondtay hain.
Uss sunehray baalon waali kay baaray mein kya khayaal hai?
Kya? Tumhein dilkash larkiyaan nahin pasand?
Munaafiq.
Rang karwaya hai.
Sahih hai.
Konay mein jo Goth hipster hai woh?
Shanaakht kay maslay hongay.
Oh, acha.
Oh, uskay baaray mein kya khayaal hai?
Oh, mere khuda.
Bartender. Aik aur round.
Kya haal hain cousin.
Oh, laanat.
Maaf karna yaar.
Mujhay khud ko roknay mat dena.
Matlab mujhay nahin pata tha ke tum ne larki bulaayi hui hai.
Yeh kaun hai?
Tum isliye hee mujh se uskay mansoobay ka poochh rahay thay?
Angela.
Tum mujhay sunnay ki koshish kar rahay thay na?
Kya tum ne mujhay sun liya?
Kya tum ne sun liya jo hum keh rahay thay baahir?
Main tou yahaan baith kar bas yeh cigarette hee phoonk raha hoon.
Mujhay nahin pata tum kya bol rahi ho.
Tum mujhay phansaana chaah rahay ho na?
Angela.
Tumhein jaana hoga.
Nikal jaao abhi.
Mujh par bharosa rakho.
Tum mujhay bewaqoof banaanay ki koshish kar rahay ho.
Iss liye hee tum chaahtay thay ke main sab bata doon.
Tum hee ho jo uska mansooba roknay ki koshish kar rahay ho.
Main samjhi thi tum mere saath ho.
Dost, tumhaari dost tou paagal hogayi hai.
Dekho mujhay nahin pata tum logon kay beech mein kya chal raha hai
aur maaf karna jaan, lekin humaaray paas waaqayi iss sab kay liye waqt nahin hai.
Humein kaam karna hai aur isko yahaan se jaana hoga.
Aisay ya waisay.
Fikar mat karo. Main jaa rahi hoon.
Tumhein aur kuch nahin pata chalega mujh se.
Chalo chalein dost.
Kaam karna hoga.
Humaara schedule bara tight hai.
Main yahaan mehez rasman aaya hoon, Wellick
jhoota muskuraanay aur tumhein khushaamad karne ka naatak karne.
Tumhein Evil Corp mein CTO bana diya gaya hai.
Mujhay samajh nahin aaraha kya kahoon.
Shukriya.
- Tumhaara yahaan khud chal kar aana... - Haan, haan, sahih, sahih.
Lekin mera yahaan aanay ka asal maqsad
yeh tha ke main tumhein yeh rasmi taur par bataaoon
ke yeh CTO ka muqaam iss se zyaada aur kuch nahin hai.
Tum meri chaal ka woh pyaada ho jo mujhay mere aik sauday
kay kharaab honay ki soorat mein mila hai.
Yeh hota rehta hai.
Lekin main tumhein tumhaaray kaam ki nauiyat samjhaana chaahta tha
ke kaheen tumhaaray dimaagh mein kuch chal na raha ho.
Kyunke aisa kuch bhi nahin hoga.
Meri company mein sirf tumhaara aik kaam hoga, farmaanbardaari.
Mujhay fikar hai ke yeh thora ajeeb hosakta hai
agar tumhaaray dimaagh mein kuch aur hai tou.
Tou main ikhlaaqan yahan aaya hoon.
Tumhaari khaamoshi se main yeh samajh raha hoon ke tumhein yeh position manzoor hai.
Main jaanta hoon yeh kya hai.
Tum sharminda ho mujhay nikaalnay par.
Sach ko tasleem karne mein sharamindagi ki koi baat nahin hai.
Tumhaaray paas chaalein khatam hogayi hain aur tumhaari company ko meri zaroorat hai.
Evil Corp ko meri saakh ki zaroorat hai, aik hero.
Isliye hee tum yahaan ho.
Oh, Wellick, Wellick.
Mere paas chaalein khatam nahin hui.
Baat yeh hai ke tum humaari chaal mein shaamil karne kay qaabil nahin.
Office mein mulaaqaat hogi tum se.
Five/Nine.
F Society.
Tumhein sab pata tha, haina?
Five/Nine, haan.
Haan yeh saaray fasaad ka nahin pata tha.
Lekin Cyber Bombings kay silsilay kay baad,
iska pata karna zyaada mushkil nahin tha.
Iss qism ki duniya ki tabaahiyaan,
tum jaisay tanha sipaahiyon kay bas ki baat nahin.
Woh isliye hoti hain kyunke mujh jaisay log inko honay ki ijaazat dete hain.
Tum bas aik se takra gaye ho.
Nahin. Nahin. Main ne operation chalaaya tha.
Main ne button dabaaya tha. Main hee hoon...
Yehi. Yehi phir se. Main, main, main.
Tum abhi bhi aik tanha sipaahi ki tarha soch rahay ho.
Tum bata do na ke main kaisay sochun?
Aik leader ki tarha.
Main aik leader hoon.
Tou tumhaaray pairokaar kahaan hain?
Tum aik agenda musallat nahin kar saktay, Mr Alderson,
tumhein uskay liye sabko uss per aamaada karna hota hai.
Acha ghar hai.
Yaad rakho, main ne tumhein sirf isliye aanay diya hai kyunke tum ne kaha tha
ke tumhein larkiyaan pasand nahin hain.
Oh, main ne kaha tha ke main hum jins parast nahin hoon.
Aur bas.
Main ne yeh nahin kaha tha ke mujhay larkiyaan pasand nahin hain.
Bari chalaak ho.
Raat kay aakhri jaam kay baaray mein kya khayaal hai?
Theek hai. Lekin sirf aik.
Mujhay subha kaam pe jaana hai
aur tumhein curfew se pehle ghar puhanchna hai.
Laanat bhejo curfew pe.
Aray, yeh tou gaana ban gaya.
Aik E Kit?
Ya khuda, mujhay yaqeen nahin aaraha ke tum unki baaton mein aagayi.
Aap kabhi bhi buhat zyaada mohtaat nahin hosaktay.
Girl Scout ho kaafi.
Tumhein yeh Girl Scout wali harkat lagti hai.
Yeh dekho.
Alexa, mujhay roz ki Five/Nine dou.
Hello aur aapki roz ki Five/Nine report mein khush aamdeed.
Afsaraan ka mashwara hai ke Upper East Side se duur raha jaaye,
jahan musallah choriyon ki taadaad buhat zyaada hai.
Qaabil-e-taareef.
Aur kya kar sakti hai yeh cheez?
Alexa, John Prine play karo.
John Prine kay gaanay shuffle kar rahi hoon.
Yeh behtar hai
Tum uss sunehray baalon waali kay saaath kyun nahin gayi mujhay samajh nahin aaya.
Woh nayi thi.
Hona qismat mein nahin tha.
Jo bhi. Tum ne koshish bhi nahin ki.
Ya khuda! Mujhay lagta hai mujhay charh gayi hai.
Lekin shaayad yeh achi baat hai kyunke mujhay neend nahin aati.
Main melatonin leti hoon lekin mujhay woh bhi koi 6 leni parti hain
thoray se nashay mein aanay kay liye aur phir...
Yeh kya tha?
- Kuch nahin hota. - Nahin, hota hai.
Nahin, yeh theek nahin hai.
- Main yeh kya kar rahi hoon? - Mujhay yeh nahin karna chaahiye...
Yaar tum ne khud hee kaha tha. Main ab aik zariya nahin hoon.
Maano ya na maano, main aik insaan hoon.
Waaqayi.
Acha, theek hai.
Maaf karna, woh bas...
Mujhay tum pasand ho.
Tum nashay mein ho.
Chalo bhi. Kam az kam iss se tou behtar hoon main.
Ruko.
Aik second.
Tum bandooq rakh sakti thi.
Zyaada socho mat.
Humein nikalna hoga.
Hum yahaan mehfooz nahin hain.
Aur mujhay usay khabardaar karna hoga.
Usko jaanna hoga jo unhon ne suna hai.
Agar hum subway pe puhanch jaayein, tou woh humein pehle ki tarha dhoond legi.
Woh humaari hifaazat karegi.
Cyber bombing kay silsilon kay baad tamaam siyaasi jamaaton kay himaayati Amreeki
FBI kay khilaaf radd-e-amal zaahir kar rahay hain.
Aur baaqi rally mein jama hogaye hain kisi nayi ittela kay liye...
Aur aik cheez jo hum ne baar baar suni hai
uss rally se woh jazba tha
ke humaari qaanooni rakhwaalon par ab bharosa nahin kiya jaa sakta.
Tum tayyaar ho?
Haan, Doctor Wang.
Kaisay ho?
Aur yahaan humaaray raastay alag hotay hain.
Chalo bhai.
Tumhaara basta.
- Tum kahaan jaa rahay ho? - Chup hojaao.
Koi sawaal nahin.
Main ne suna hai tumhaaray paas Stage Three kay mutaaliq jaankaari hai.
Mujhay mera laptop chaahiye.
Uss mein mere mansoobay hain.
Koi baat nahin.
Humein uss mein se jo chaahiye hum woh nikaal saktay hain.
Tum baith kyun nahin jaatay.
Tumhaara password?
Pehli dafa jab tum aur main Evil Corp kay hack
kay baaray mein baat karne kay liye milay thay,
tum ne kaha tha yeh mansooba dou marhalon par mabni hai.
Tou tum samajh saktay ho meri hairaangi
jab achaanak se main aik teesray marhalay ka sunta hoon tou.
Tou, Mr Alderson, aap mujhay yeh kyun na bata dein ke aapko kya chaahiye?
Main ne Whiterose se milwaanay ka kaha tha.
Koi bhi paighaam ho tou main woh uss tak puhancha doon ga.
Mujhay uss se khud baat karni hai.
Tumhein Whiterose kay saath jitna waqt mil sakta tha mil gaya hai.
Main samjha tha ke woh Evil Corp ko maarna chaahti hai.
- Haan, aur hum ne wohi kiya hai. - Nahin.
Ecoin ka koi wujood nahin tha jab hum ne yeh mansooba banaaya tha
ab aik wohi cheez hai jo unko bacha rahi hai.
Woh duniya ka mayaar ban raha hai
aur Evil Corp ka poora wujood uss par munehsir hai.
Tou tum kya kehtay ho hum kya karein?
Agar tum waaqayi unko khatam karna chaahtay ho
tou Ecoin ko khatam karna hoga.
Mr Alderson, kya tum mujh se bas yehi baat karne aaye thay?
Aur kuch hai tumhaaray dimaagh mein?
Kya tum humaaray saath ho ya nahin?
Alvida, Mr Alderson.
Tum, CDs. CDs.
Tum, yeh sunkar maza aajayega tumhein.
Acha, bas mujhay point O' five Ecoin scan karwado aur yeh tumhaara hua.
Hey, yeh behtareen gaanay tumhaaray andar jaan daal dein gay.
Nahin!
Main tumhaari CD nahin loon gi iss dafa.
Ms Moss?
Ms Moss, aap ko humaaray saath chalna hoga.
CDs!
Yeh sun kar maza aajaayega tumhein.
Point O five Ecoin scan karwado aur yeh tumhaara hua.
Hum tayyaar hain.
Tou tum isliye yahaan aayi thi?
Tum baatein bana kar iss se nahin nikal sakti.
Tum sahih thay.
Hum ne wohi kiya jo woh chaahtay thay.
Bilkul.
Whiterose, Price aur najaanay kaun kaun.
Main aik qaidi hoon, bilkul pehle ki tarha.
Ab main kahaan hoon? Main kya karoon?
CTO ki position bilkul bekaar hai. Tum ne uski baat sunli.
Hum uska istemaal kar saktay hain.
Dekho woh kaisay kaam kartay hain. Unkay saaye mein rehtay huay.
Hum bas ghuleingay, muskuraayeingay sar hilaayein gay.
Jab sahih waqt aayega, hum unko benaqaab kardein gay.
Ab samajhay?
Evil Corp shaayad unkay liye aik mahaaz ho.
Whiterose, Price, unkay dost
humein unko giraana hai.
Humein bas aik buniyaad daalni hai.
Aik jagah jahaan se hum shuru kar sakein, dhoondo, kamzori dhoondo unki.
FBI.
Dark Army ka aik banda FBI mein hai.
Main samjhi nahin...
Tum kya nahin samjhi?
Tum mujhay hack karne ki koshish kar rahi thi, aik FBI agent ko.
Aur main tumhein bata chuki hoon kyun.
Tumhaari bakwaas koi nahin maanega.
Bas.
Tum mujhay bataogi kya horaha hai?
Batao isay.
Dafa hojaao.
Jab bhi main tum logon ko koi jaankaari deti hoon mera aik dost maara jaata hai.
Aur Tyrell ki rihaayi buhat ghatiya thi.
Main yahaan tum par ya kisi par bhi kaisay bharosa karoon?
Zaahir hai FBI Dark Army kay saath mili hui hai.
Yeh tum ne kahaan suna?
Bakwaas band karo.
Batao mujhay yeh yahaan kyun hai?
Yeh mere ghar mein thi, mera badge chori karne ki koshish
kar rahi thi Sentinel mein ghusne kay liye.
Sab bata rahi hoon, sir, humaaray beech kuch hua tha aaj raat.
Main OPR mein khud report karne wali hoon yeh.
Main Bureau se kuch bhi nahin chhupa rahi.
Tumhein andaaza bhi hai tum ne kitna bara jurm kiya hai?
Aazaadi kay baaray mein tou bhool jaao tum iss dafa.
Aur waisay tum Sentinel mein ghusne ki koshish kar bhi kyun rahi thi?
Tum ne buhat ghalat kar diya hai iss dafa Darlene.
Tumhein baat karni hogi.
Sentinel mein files hain jo Evil Corp ka saara data
decrypt karne mein madad kar sakti hain jiska matlab hai sab kuch waapis laana.
Five/Nine ko aik machine se palta jaa sakta hai
jo iss floor kay doosri taraf hai, acha.
Woh Romero kay collection mein hain.
Mere saath baith jaana, mujh par nazar rakh lena.
Main tumhaaray engineer kay saath baith kar yeh karnay kay liye bhi tayyaar hoon.
Jo bhi karna ho.
Tum log khud Evil Corp ko chaabiyaan de saktay ho aur hero ban saktay ho.
Acha. Tum sab sahih kar saktay ho.
Kya tum yehi nahin chaahtay thay, kya tum iss hee kay muntazir nahin thay?
Yeh sahih keh rahi hai.
Humaaray mansoobay ka yehi tou maqsad tha?
Tumhein kuch samajhna hoga...
Hum iss hee mauqay ka intezaar kar rahay thay.
Tum baat samajh nahin rahi ho.
Humaaray paas gawaanay kay liye kuch nahin hai yahaan.
Agar woh jhoot bol rahi hui tou hum usay jail mein daal dein gay,
lekin agar nahin bol rahi hui tou...
Aur agar uski gawaahi nahin maani gayi
tumhaaray intehaayi waahiyaat ghair paishawaraana bartaao ki wajah se?
Aik CHS kay saath rishta qaaem karna.
Woh ab aik CHS nahin hai.
Aur tumhein pata hai main ne kisi qaaeday ki khilaaf warzi nahin ki.
Tou asal mein ho kya raha hai yahaan?
Uski offer kyun nahin qubool kar rahay?
Apni desk par jaao aur Three O Two likho
jis mein apni harkatein bayaan karo har aik pal ki.
Main Darlene ko Agent Kaz ko deraha hoon.
Ab yeh behes ka hissa bana rahega...
Tou ab kya karna hai? Woh aisay baat kar rahi hai jaisay usay sab pata ho.
Tum pareshaan lag rahay ho.
Zaahir hai, main hoon pareshaan. Main phans sakta hoon.
Jab tak woh yeh daawa kar rahi hai ke woh hack ko palat sakti hai.
Aur abhi woh kahaan hai?
Interview room mein band hai.
Acha.
Bas yehi bologay? Acha?
Ya khuda! Kya tum mujhay bataaogay ke aagay kaisay barhna hai?
Aik box bhi pack nahin hua?
Umeed hai koi intehaayi fuzool bahaana hoga
ke kyun aik maheena kaafi nahin tha unn had haraamon kay liye
mere project ko Congo tak bhaijne kay liye?
Border security.
Eastern Seaboard pe border security
itni sakht hogayi hai jitni hum ne pehle kabhi nahin dekhi.
Iss hee liye main itnay saaray paisay deti hoon.
<Mayor, wakeel, governors, aur saddar humaaray kaam kartay hain.
Mulk mein martial law lag gaya hai.
Humaaray banday dar rahay hain.
Aap ne hamesha mujh se kaha hai ke main aap se sach kahoon...
Kaho.
Yeh aap ki ghalti hai.
Aap Elliot Alderson ki baaton par andha yaqeen karleti hain,
aur iss hee wajah se hum yahaan puhanchay hain.
Agar aap ne meri suni hoti
agar aap ko mere mansoobay par bhi utna hee yaqeen hota
tou hum iss sab se bach saktay thay.
Humaaray paas UN ka vote tha.
Yeh hamlay zaroori nahin thay.
Phillip Price jaisay logon ko pyaar ki zubaan samajh nahin aati.
Aap ko unki tawajjah taaqat se hee haasil karni hoti hai, buhat saari taaqat se.
Unko sirf yehi zubaan samajh aati hai.
Main humaaray partners kay saamnay dobaara
aik mazeed qaail karne waali daleel paish karoon ga.
Dekha?
Main bas yehi sunna chaahti thi.
Aur...
Ab kya?
Main iss note ko dekhay jaa raha hoon
aur soch raha hoon ke Mr Robot ne kal raat kya kiya.
Agar FBI Dark Army kay liye kaam karti hai tou isko kaisay pata chala?
Uss se faraq nahin parta.
Mujhay uski zaroorat nahin.
Darlene jald hee Sentinel kay baaray mein bataayegi.
Aur mujhay Stage Three ka naatak karna hoga.
Mr Alderson teesray marhalay ka daawa kar rahay hain.
Woh Ecoin ko nishaana banaana chaahta hai.
Lekin mujhay yaqeen hai ke tum shuru se jaantay thay
ke Stage Three kuch hai hee nahi.
Aik teesra marhala. Ajeeb.
Yeh tou humaaray asal mansooabay ka hissa nahin tha?
Nahin.
Tou tumhein kya lagta hai?
Iski behen filhaal FBI kay qabzay mein hai
aur yeh daawa kar rahi hai ke woh Evil Corp ka data decrypt kar sakti hai.
Main dekh raha hoon ke unki harkatein kaafi namunaasib hain.
Woh hum se jhoot bol raha hai.
Mujhay nahin lagta ab unka nishaana Evil Corp hai.
Mujhay lagta hai ab hum hain uska nishaana.
Jab Dark Army ka malware meri file copy karega
apnay command aur control server mein...
Kaam pe lago.
...tou woh aik operator kay liye khul jaayega ke woh uska saamaan dekh sakay.
Aik dafa khul jaaye,
tou mera exploit mujhay poori rasaayi de dega unkay management interface mein.
Afsos ki baat hai.
Hum ne iss sab ki umeed ki thi na uss se?
Tum Mr Alderson kay saath mera muaahida samjhay hee nahin.
Tum ne kaha ke mera hamlay ka order dena ghalat tha.
Shaayad main uskay baaray mein bhi ghalat hoon.
Tou mujhay bataao ke tum kya kartay
agar hum tumhaaray tareeqay se cheezein kartay tou?
Aur ab Dark Army mere haathon mein hai.
Tumhein yaad hai jab tum ne yeh kaha tha ke Elliot aik din
apnay baap kay naqshay qadam par chalega?
Lagta hai ab humaaray liye uskay mar jaanay ka waqt aagaya hai.